text: Paradis ligger i Vejrup 
  09 maj 2016 kl. 12.35
  I den lille by Vejrup ligger Olsens Paradis. En lille have som gennem årene er blevet til en stor have på flere tdr. land.   
  I 1984 byggede Kent Olsen en ny gårdhave med springvand til sig selv og konen, og det blev startskuddet til den kæmpe have og turist-attraktion, som parret Kent og Karen Olsen har i dag.
  Olsens Paradis åbnede sæsonen 1. maj og ser frem til at vise den store og sjove have frem for de mange mennesker, der hvert år besøger dem i Vejrup.
  Fra hele landet kommer gennem sommeren flere busser fyldt med turister, lige som haven også er et yndet udflugsmål for private og MC klubber på tur.
  Haven er bygget op omkring Olsens sjove påfund og ideer og ægteparret havde slet ikke regnet med, at det ville blive sådan en succes, som det er i dag.  Bl.a indeholder haven en strandhave, en sø og en elefantborg.
  Naboer på TV SYD+ besøger i dag Olsens Paradis kl 15, 19.55 og 22.40.
  